Lav et referat af nedenstående tekst:

Tekst:
Den nordjyske investor Mads Peter Veiby har tabt 26 millioner siden starten i 2013. - Jeg har virkelig tabt mange penge på det her. Det er jeg selvfølgelig meget ulykkelig over, sagde Mads Peter Veiby tidligere på året til Nordjyske. Nu har han solgt sin ejerandel i selskabet ParkPark. Det skriver han i et opslag på LinkedIn. De nye ejere er CarTime Technologies A/S, en anden app til betalingsparkering, med Søren Kirk Josefsen i spidsen. - Jeg er rigtig glad for, at PARKPARK er kommet i gode hænder. CarTime har nogle ambitiøse vækstplaner for selskabet, og et stærkt set-up til at føre potentialet ud i livet. Det vil jeg med glæde følge fra sidelinjen, skriver Veiby i sit LinkedIn-opslag. Den nuværende direktør Michael Buch og mange af medarbejderne fortsætter i firmaet, oplyser Mads Peter Veiby på LinkedIn. - 1000 tak til alle, kunder, medarbejdere, samarbejdspartnere mv., som har støttet op omkring projektet imens det var på mine hænder - håber I fortsætter, slutter Mads Peter Veiby sit opslag.

Referat:
Mads Peter Veiby har solgt sin ejerandel i firmaet ParkPark, der står bag parkeringsapp'en af samme navn.